«Զվարթնոց» օդանավակայանում ՕՀՓ կայանները տեղակայված են ուղղակիորեն թռիչքադաշտում՝ ապահովելու արագ արձագանք (2-3 րոպեում) ինքնաթիռի հետ կապված ցանկացած միջադեպի դեպքում, ինչպես և պահանջում է Քաղաքացիական ավիացիայի միջազգային կազմակերպությունը (ICAO): ՕՓՀ ծառայությունն ապահովված է երեք ժամանակակից Striker-3000 ՕՀՓ մեքենաներով, որոնք նախատեսված են օդանավերի հրդեհաշիջման համար և, որպես այդպիսին, ապահովված են երեք տարբեր հրդեհաշիջման միջոցներով՝ ջուր, փրփուր և չոր քիմիական հրդեհաշեջ նյութով: Այս մեքենաներից յուրաքանչյուրը փոխադրում է 3000 գալոն ջուր, 420 գալոն փրփուրի խտանյութ և 225 կգ չոր քիմիական հրդեհաշեջ նյութ: Յուրաքանչյուր ավտոմեքենայի հրշեջ պոմպ ապահովում է առաջնային հրդեհաշեջ նյութի 125լ /վ արտադրողականություն: